ગુજરાત વિધાનસભા ચૂંટણી માટે સભા સંબોધિત કરતા ભાજપના રાષ્ટ્રીય અધ્યક્ષ અમિત શાહે પૂર્વ વડાપ્રધાન મનમોહન સિંહ અને કોંગ્રેસ ઉપાધ્યક્ષ રાહુલ ગાંધી પર નિશાન સાધ્યું હતું. ચૂંટણી રેલીમાં અમિત શાહે કહ્યું હતું કે, શું રાહુલ ગાંધીએ હિસાબ નહીં આપવો જોઇએ? રાહુલ ગાંધી પૂછતા હતા કે, મોદીજીએ ત્રણ વર્ષમાં શું કર્યું? એમના કામનો હિસાબ માંગતા હતા. સૌથી પહેલું કામ અમે એ કર્યું કે, જે બોલી શકે છે એમને વડાપ્રધાન તરીકે પસંદ કર્યા. તમે તો નમૂનો બેસાડ્યો હતો, જેમને 10 વર્ષ સુધી કોઇએ બોલતા નહોતા સાંભળ્યા. કોઇએ સાંભળ્યા હતા? તેમણે આગળ કહ્યું હતું કે, આજે યુપીમાં બીજું કંઇ નહીં, પરંતુ 18 ડિસેમ્બરે જે ગુજરાતમાં જે થવાનું છે તેનું પુનરાવર્તન થયું છે.